Diari Oficial de la Generalitat Valenciana


Sumari del DOGV 3803, del 28-07-2000 (2000/6200)

Informació pública del projecte d'urbanització del PP número 29 Paraíso del PGMOU de la Vila Joiosa.
----------------------------------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6200


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'urbanització del PP número 29 Paraíso del PGMOU de la Vila Joiosa. [2000/M6200]
  
Per mitjà d'aquest edicte, es fa públic que l'alcalde, en data de 5 de juliol de 2000, amb el número 1438, ha dictat, en relació amb el projecte d'urbanització del sector PP-29, Parais Sud, la següent resolució que literalment expressa:
  
« ...Vist l'acord del ple de la corporació de 8 de febrer de 2000, on en el punt de l'ordre del dia referit al programa d'actuació integrada del sòl urbanitzable no detallat PP-29 Parais Sud, on entre altres punts s'adopta la decisió: No entrar a resoldre els projectes d'urbanització i reparcel·lació que hauran de seguir la seua tramitació, i que se sotmetran a aprovació de l'òrgan municipal competent .... Tercer. S'acorda , en virtut de la potestat municipal d'introduir modificacions parcials prevista en l'article 47.1 de la Llei Reguladora de l'Activitat Urbanística, la modificació de delimitació de la unitat d'execució ampliant la proposta presentada en l'alternativa tècnica (coincident amb l'àmbit territorial del sector PP-29 de sòl urbanitzable, Parais Sud) per a incorporar els terrenys inclosos en sòl urbà i que es corresponen amb el semivial d'accés a la platja del Paradís i amb el quart de rotonda de connexió amb la CN - 332; tot això de conformitat amb els articles 30.1 i 33.6 de la LRAU i a fi de definir un perímetre més operatiu per a la millor urbanització. I d'acord amb aquesta ampliació de la unitat d'execució és procedent requerir la modificació del projecte de reparcel·lació a fi d'incloure la gestió d'eixos sòls: a compensar amb excedents d'aprofitament. I és procedent també requerir l'ampliació del projecte d'urbanització, projecte addicional, per a donar cabuda a este increment d'obra.»
  
Vista la instància presentada pel senyor Antonio Solana Yánez, en representació de l'Agrupació d'Interés Urbanístic «Sector PP-29 Parais Sud, de 16.06.00 amb número de registre d'entrada 5379, on s'expressa: «Exposa: que presenta projectes visats per a la seua tramitació davant dels ministeris afectats referents al pla parcial del sector PP-29 Parais Sud, i sol·licita que siga incorporat a l'expedient perquè se seguisca la seua tramitació.
  
Atés allò que s'ha establit en l'article 139.1 del Decret 201/1998, de 15 de desembre, del Govern Valencià, pel que s'aprova el Reglament de Planejament de la Comunitat Valenciana, on s'estabelix: «Els projectes d'urbanització per a actuacions integrades se sotmetran al procediment d'aprovació propi dels programes, excepte en allò relatiu a la competència entre iniciatives. Serà innecessària la informació pública separada quan es tramiten junt amb els programes o plans.»
  
Atés allò que s'ha establit en l'article 45 i ss de la Llei Reguladora de l'Activitat Urbanístic resolc:
  
Primer
  
Sotmetre a informació pública el projecte d'urbanització del PP número 29 Paraíso del PGMOU de la Vila Joiosa (Alacant) presentada pel senyor Antonio Solana Yánez en representació de l'Agrupació d'interés Urbanístic Sector PP- 29 Parais Sud, de la Vila Joiosa, com a agent urbanitzador del sector PP-29 Parais Sud. La dita documentació es va presentar per mitjà de registre d'entrada número 5379, de 16 de juny de 2000. La documentació de l'expressat projecte està integrada per:
  
I. Memòria.
  
II. Plans d'informació urbanística.
  
III. Plans d'urbanització.
  
IV. Plecs de condicions tècniques.
  
V. Mesuraments.
  
VI. Quadre de preus.
  
VII. Pressupost.
  
VIII. Estudi de seguretat i salut.
  
IX. Informe d'avaluació sobre la necessitat i incidència d'un desmunt en el pla parcial - 29 del PGMOU de la Vila Joiosa.
  
X. Estudi d'avaluació d'impacte del pla parcial 29 Paraíso del terme municipal de la Vila Joiosa.
  
Segon
  
Remeteu avís previ a la publicació de l'anunci d'informació pública, amb el mateix contingut de l'edicte d'informació pública, als qui consten com a titulars cadastrals de drets afectats per l'actuació proposada.
  
Tercer
  
El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana. Es podran presentar al·legacions durant el dit període i estarà tota la documentació tècnica objecte d'informació pública a les oficines d'urbanisme, síties al carrer d'Hernán Cortés número 2 en horari de 09.00 a 13.00 hores, de dilluns a divendres ambdós inclusivament.
  
.......».
  
El que faig públic als efectes oportuns.